"Terugflitse" deur P.J. PHILANDER
TERUGFLITSE P.J.Philander Vir haar pa se trapvloer op die Vlakte is daar lank nie meer gebruik en deesdae kom geen heuning meer uit Robberg vir haar ma se kruik. Die net waarmee die harders voorheen getrek was in Keurboomsrivier, lê nou verflenterd op Harkerville teen die ou opstal se buitemuur. En behalwe hul grafstene het nog vier bygekom in die soelte van Plettenbergbaai terwyl sneeuvlokkies in die vreemde hier soos kattebelletjies oor hare waai. (Geskryf in New York na sy vrou se dood.)